钦定古今图书集成/明伦汇编/氏族典/第130卷 > 陈三接
## 钦定古今图书集成/明伦汇编/氏族典/第130卷 > 陈三接

按《山西通志》：“三接，字康侯，文水人。性孝友嗜学。崇祯
癸酉举人，授河间知县。岁饥，人相食，下车，雨大降。旋
令民种晚田，复设法赈饥，存活甚多。有疑狱数年不
决者，一朝立辨，阖郡颂为神君。凡不便于民者，悉釐
剔之。壬午冬，城破，三接巷战，死于万锋之下。配武氏，
自缢而死。赠山东按察司佥事，荫一子入监读书。”